秋日洛陽官舍寄上水部家兄
作者：竇牟
朝代：唐

paragraphs: 洛陽歸老日，此縣忽爲君。
白髮兄仍見，丹誠帝豈聞。
九衢橫逝水，二室散浮雲。
屈指豪家盡，傷心要地分。
禁中周幾鼎，源上漢諸墳。
貔虎今無半，狐狸宿有羣。
威聲慙北部，仁化樂南薰。
野檗飢來食，天香靜處焚。
壯年唯喜酒，幼學便訶文。
及爾空衰暮，離憂詎可聞。